polyglot-tagger/wikipedia-language-snippets-filtered huggingface dataset:
సినిమా రంగంలోకి ప్రవేశించడానికి నిర్ణయించి మొదటగా నిన్నే ఇష్టపడ్డాను సినిమాకి రచనా విభాగంలోను, సహాయ దర్శకుడిగానూ పనిచేశాడు. తరువాత రచయిత కోన వెంకట్ సహకారంతో రవితేజ నటించిన వీడే సినిమాకు సహాయకుడుగా పనిచేశాడు. తరువాత ఆటోగ్రాఫ్ సినిమాకు కూడా సహాయదర్శకుడిగా పనిచేశాడు. తరువాత రాం గోపాల్ వర్మ అతనికి రవితేజ హీరోగా షాక్ సినిమాకు దర్శకత్వం వహించమని అవకాశం ఇచ్చాడు. కానీ ఆ సినిమా పెద్దగా విజయం సాధించలేదు. తరువాత నిర్మాత ఎం. ఎస్. రాజు అతనికి అవకాశం ఇచ్చాడు కానీ కొన్ని అభిప్రాయ బేధాల వల్ల అందులోంచి బయటకు వచ్చేశాడు. తరువాత పూరీ జగన్నాథ్ తో కలిసి చిరుత, బుజ్జిగాడు సినిమాలకు రచనా సహకారం అందించాడు. తరువాత మళ్ళీ రవితేజ హీరోగా మిరపకాయ్ సినిమాకు దర్శకత్వం వహించాడు. అది మంచి విజయం సాధించింది.
హరీష్ శంకర్ కరీంనగర్ జిల్లా, ధర్మపురిలో ఒక బ్రాహ్మణ కుటుంబంలో జన్మించాడు. అతని బాల్యమంతా హైదరాబాదులో ని లో గడిచింది. కిండర్ గార్టెన్ నుంచి ఎంబీయే దాకా అక్కడే చదివాడు. తండ్రి అక్కడ తెలుగు ఉపాధ్యాయుడుగా పనిచేసేవాడు. తండ్రి ప్రోత్సాహం వల్ల సాహిత్యంతో పరిచయం ఏర్పడింది. చిన్నప్పటి నుంచి పుస్తకాలు బాగా చదివేవాడు. తండ్రి సినిమా అభిమాని కావడంతో అతన్ని అప్పుడప్పుడూ రామారావు, అమితాబ్ బచ్చన్ సినిమాలకు వెంట తీసుకెళుతుండేవాడు.
భెల్ లో ఆరు పాఠశాలలుంటే అందులో ఉన్న ఒకే తెలుగు మాధ్యమ పాఠశాలలో చదివాడు. అక్కడ జరిగే సాంస్కృతిక కార్యక్రమాల్లో, పోటీల్లో పాల్గొనేవాడు. ఇంటర్మీడియట్ కి వచ్చేసరికి అక్కడ ఉన్న సీతా నిలయం, లలిత కళా మందిరం అనే రెండు నాటక కంపెనీల్లో చేరి బాల నటుడిగా, సహాయ నటుడిగా, కథానాయకుడుగా నటించాడు. ఆ కంపెనీల తరపునే ఆంధ్రప్రదేశ్ రాష్ట్రమంతటా పర్యటించాడు. అన్ని ప్రాంతాల యాసలను ఆకళింపు చేసుకున్నాడు.
నాటక సమాజంలో ఉన్న కొంతమంది శ్రేయోభిలాషుల సలహా మేరకు నేషనల్ స్కూల్ ఆఫ్ డ్రామా లో చేరాలనుకున్నాడు. దానికి కావలసిన ప్రాథమిక పరీక్షల్లో కూడా ఉత్తీర్ణుడయ్యాడు. తరువాత గిరీష్ కర్నాడ్, చారు హాసన్ లాంటి ప్రముఖులు ఇతన్ని ఇంటర్వ్యూ చేశారు. ఇతని శైలి సినిమాలకు బాగా సరిపోతుందని అందులో ప్రవేశించమని సలహా ఇచ్చారు.
ఆమె తన 19వ యేట మలయాళ చిత్రసీమలో మొదటి సినిమా "అవలెదు రవుకై" ద్వారా కథానాయకిగా ప్రవేశించింది. ఈ చిత్రం ఐ.వి.శశి దర్శకత్వంలో రూపొందినది. ఆమె కేరళలో ప్రసిద్ధ నటుడైన జయన్ తో కలసి అనేక చిత్రాలలో నటించింది. కేరళలో ఈ జంట ప్రసిద్ధ జంటగా పేరుగాంచింది. ఆమె చిత్రసీమకు పశ్చిమాది ప్యాషన్ దుస్తులైన మినీ స్కర్ట్స్, బెల్ బోటం ప్యాంట్లు, స్లివ్ లెస్ టీ షర్టులను మలయాళ సినిమాలే ప్రవేశాపెట్టింది. ఆ కాలంలో చీర, జాకెట్టు అనే వస్త్రధారణ మాత్రమే కథానాయికలకు ఉండేది. ఆమె "మహాయానం" అనే మలయాళ సినిమాలో నటించిన తరువాత కొంతకాలం విరామం తీసుకొని 1988 వరకు నటనా ప్రస్థానాన్ని కొనసాగించింది. ఆమె మరలా 1998లో "ఒలెంపియాన్ అంటోనీ ఆడం" చిత్రం ద్వారా మరల క్రియాశీలం గా మారింది. ఆమె 1984, 1985 లలో కేరళ రాష్టృఅ ఫిలిం ఉత్తమ నటి పురస్కారాన్ని అందుకుంది. ఆమె జీవిత చారిత్ర పై దిదీ దామోదరన్ అనే ప్రముఖ రచయిత 2011 లో "విశుధ శాంతి" అనే పుస్తకాన్ని ప్రచురించాడు. ఆమె సన్ టెలివిజన్ సీరియల్ "తంగం" లో నాచియార్ అనే ప్రసిద్ధమైన పాత్రను పోషించింది. ఆమె చెన్నై లో జరిగిన 59వ ఐడియా ఫిలింఫేర్ ఫెస్టివల్ లో జీవిత కాల సాఫల్య పురస్కారాన్ని అందుకుంది.
ఆమె చెన్నైలో స్థిరపడిన మలయాళీ దంపతులైన మాధవన్ నంబియార్, వాసంతి లకు చెన్నైలోని పురసవాలకం ప్రాంతంలో జన్మించింది. ఆమె తండ్రి మద్రాసులోని టి.వి.ఎస్.పార్సెల్ లో పనిచేసేవాడు. ఆయన ఆమె తల్లిని తాను 7 యేండ్ల వయసు ఉన్నప్పుడు విడాకులిచ్చాడు. ఆయన మరల వివాహమాడాడు. ఆమె తన తల్లితో పాటు ఉండి కోడంబక్కం వద్ద చూలైమేడులో పెరిగింది. ఆమెకు ఇద్దరు సవతి తమ్ముళ్ళు, ఒక సవతి చెల్లెలు ఉంది. ఆమె ప్రాథమిక విద్యను చెన్నైలోని పి.ఎన్.ధావన్ ఆదర్శ విద్యాలయంలో జదివింది.
ఆమె తమిళ చిత్రసీమలో తన 14వయేట నృత్యకారిణిగా జీవితం ప్రారంభించింది. ఆమె కథానాయకిగా జీవితాన్ని లీసా బాబీ యొక్క చిత్రం "నిఝలె నీ సాక్షి" తో ప్రారంభించింది. కానీ ఈ సినిమా అర్థాంతరంగా ఆగిపోయింది. ప్రముఖ నటుడు విజయన్ ఆమెకు "నిఝలె నీ సాక్షి" చిత్ర నిర్మాణ సమయంలో "సీమ" అని నామకరణం చేసాడు.
సీమ భారతీయ సినిమా నటి. ఆమె సుమారు 250 మలయాళ, తొమ్మిది తమిళ, ఏడు తెలుగు, మూడు కన్నడ, ఒక హిందీ సినిమాలో నటించింది. ఆమె ప్రస్తుతం కూడా క్రియాశీలకంగా చిత్రపరిశ్రమలో కొనసాగుతుంది.
ఆమెకు ప్రముఖ మలయాళ దర్శకుడు ఐ.వి.శశి తో ఆగస్టు 28, 1980లో వివాహం జరిగింది. ఆ జంటకు కుమార్తె అను, కుమారుడు అని శశి జన్మించారు.
కోటకు వెళ్లేందుకు రెండువైపుల నుంచి నేలమెట్లు ఉన్నాయి. సరాసరి కొండమీదకు వెళ్లేవారి కోసం నిర్మించాల్సిన ఘాట్‌రోడ్డుకు సర్వే పూర్తి కావస్తోంది. కొండమీద మూడు చెరువులున్నాయి. ఒకటి నిండగానే నీరు వృథా కాకుండా, రెండు చెరువులోకి వెళ్లే సౌకర్యం ఉంది. కొండకింద ఉన్న కత్తుల బావి , శ్రీకృష్ణదేవరాయలు ప్రతిష్ఠించిన ధ్వజస్తంభం, ఆలయం లోపల, బయట గోడల మీద అపరూప శిల్ప సంపదలున్నాయి. కొండమీద ఉపయోగించుకునే అవకాశం ఉన్న భూమి విస్తీర్ణం అయిదు చదరపు కిలోమీటర్లు.కొండమీద చారిత్రక ఆనవాళ్లుగా నిలచిన అనేక కట్టడాలు, 44 కోట బురుజులు, 32 మైళ్ల ప్రాకారాలు, రెండు ధాన్యాగారాలు, 5 దేవాలయాలు, గుర్రపు శాలలు, ఆయుధశాల, నేటికొట్టు, మసీదు, ఖజానా, వంటి చారిత్ర సంపద ఉంది.
ఇక్కడ ఒక పురాతన కోట ఉంది. కోటకు వెళ్లేందుకు రెండువైపుల నుంచి నేలమెట్లు ఉన్నాయి. కొండ మీద మూడు చెరువులున్నాయి. ఒకటి నిండగానే నీరు వృథా కాకుండా, రెండు చెరువులోకి వెళ్లే సౌకర్యం ఉంది. కొండకింద ఉన్న కత్తుల బావి , శ్రీకృష్ణదేవరాయలు ప్రతిష్ఠించిన ధ్వజస్తంభం, ఆలయం లోపల, బయట గోడల మీద అపరూప శిల్ప సంపదలున్నాయి. కొండమీద చారిత్రక ఆనవాళ్లుగా నిలచిన అనేక కట్టడాలు, 44 కోట బురుజులు, 32 మైళ్ల ప్రాకారాలు, రెండు ధాన్యాగారాలు, 5 దేవాలయాలు, గుర్రపు శాలలు, ఆయుధశాల, నేటికొట్టు, మసీదు, ఖజానా, వంటి చారిత్ర సంపద ఉంది. కొండవీడు కోటను ఆంధ్రప్రదేశ్ రాష్ట్రం రక్షిత కట్టడంగా గుర్తించింది.
ఇప్పటి వరకు దుర్గం రెడ్డిరాజుల కోటగానే గుర్తింపు ఉంది. ఐతే, ప్రస్తుతం వారి పరిపాలనకు ముందు సుమారు రెండు వేల సంవత్సరాల క్రితమే అక్కడ బౌద్ధనాగరికత ఉందన్నవాదనలు వినిపిస్తున్నాయి. గుంటూరు సర్కిల్‌ అటవీశాఖ అధికారి అనూప్‌సింగ్‌ సతీమణి రుచిసింగ్‌, కేంద్రీయ విశ్వవిద్యాలయ ప్రొఫెసర్‌ కె.వి.రావుతో కలసి ఇక్కడ ఈ మధ్య నిధుల కోసం తవ్వకాలు జరిపిన శివాలయం పరిసరాల్లో బౌద్ధ స్థూపాన్ని గుర్తించారు. స్థూపం సుమారు 12 అడుగుల వ్యాసార్థంతో ఉంది. నిర్మాణానికి లేత ఆకుపచ్చ, నాపరాళ్లు, నలుపు రంగు రాళ్లు వాడారు.స్థూపం పైన శివాలయం నిర్మించారని తేల్చారు.
కొండవీడు కోట, ఆంధ్రప్రదేశ్ రాష్ట్రం, పల్నాడు జిల్లా, యడ్లపాడు మండలం లోని కొండవీడు గ్రామ పరిధిలో ఉన్న పర్యాటక ప్రదేశం.ఇది గుంటూరు నగరానికి 20 కి.మీ.దూరంలో ఉంది. రెడ్డిరాజులు కొండవీడు కోటను రాజధానిగా చేసుకుని సా.శ. 1325 నుండి 1425 వరకు పరిపాలన సాగించారు.14 వ శతాబ్థంలో రెడ్డి రాజులు పరిపాలన సాగించిన కాలంలో ఈ కోటను నిర్మించారు.ఇందులో 21 నిర్మాణాలు ఉన్నట్లుగా తెలుస్తుంది.ఇందులో చాలా వరకు శిధిలమైనట్లుగా తెలుస్తుంది.
1932లో విజయవాడలో ఉన్న ఆంధ్ర విశ్వవిద్యాలయాన్ని విశాఖపట్నం తరలించేటప్పుడు ఆయన తన భూమిలో మూడవ వంతు దానం చేసి తన దాతృత్వాన్ని చాటుకున్నారు. ఆయన విశాఖపట్నం లోని ప్రముఖ వైద్యశాల అయిన కింగ్ జార్జి హాస్పటల్ కు కూడా భూమిని, ధనాన్ని యిచ్చి నిర్మాణానికి సహాయపడ్డారు. తాడిపూడి జలాలను విశాఖపట్నం తరలించాలనే ఆలోచన ఆయనదే. ఆయనతో సన్నిహిత సంబంధాలున్న వాల్‌చంద్ హరచంద్, వారి మధ్య గల స్నేహం మూలంగా విశాఖపట్నంలో హిందూస్థాన్ షిప్‌యార్డ్ నెలకొల్పబడింది.
ఆయన అక్టోబరు 1 1890 న జమీందారీ వంశంలో అంకితం వెంకట జగ్గారావుకు జన్మించారు. అతను సామ్యవాదిగా పెరిగారు. అట్లాగే ఆయనను విశాఖపట్నం వాసులు సేవ ఆధారిత పరోపకారి అని పిలిచేవారు. ఆయన సి.బి.ఎం. హైస్కూలు విద్యార్థిగా ఉన్నప్పుడు అనేక క్రీడలలో పాల్గొనేవారు. ముఖ్యంగా ఫుట్‌బాల్ ఆయనకు యిష్టమైన ఆట. ఆయన ఆ క్రీడలో అనేక పతకాలను పొందారు. ఆయన తన తండ్రితో అనేక ప్రాంతాలను సందర్శించి అనేక పుస్తకాలను అధ్యయనం చేసారు.
ఆయన 1962-1965 మధ్య ఆంధ్ర ప్రదేశ్ ఇండస్ట్రీస్ డెవలప్‌మెంట్ డిపార్టుమెంటుకు చైర్మన్ గానూ, ప్రోటెం స్పీకరుగాను వ్యవహరించారు. ఆయన హంగేరీ దేశాన్ని దందర్శించారు. ఆయన జపాన్ దేశ ఆహ్వానంతో టోక్యోలో జరిగిన ఎక్స్పో 70 సభకు హాజరయ్యారు.
ఆయన ప్రారంభించిన "ఎ.వి.భానోజీరావు & గరుడ పట్టాభిరామయ్య" షిప్పింగ్ ఏజెన్సీ యిప్పటికీ కూడా అంకితం కుటుంబాలచే నడుపబడుతున్నది.
తెలంగాణ రాష్ట్ర అడ్వెంచర్ క్లబ్ ఆధ్వర్యంలో దేశవ్యాప్తంగా వాటర్ రాపెల్లింగ్ పోటీలను నిర్వహిస్తుంటారు. 2011 నుంచి దేశవ్యాప్తంగా ఈ పోటీలు సాగుతున్నాయి. గతంలో కుంటాల జలపాతం వద్ద రాఫ్టింగ్, బెలూనింగ్, క్యాపింగ్ టెంబ్స్ పోటీలు ఏర్పాటు చేశారు. అయితే కుంటాల జలపాతం చాలా తక్కువ ఎత్తులో ఉంటుంది. దీని ఎత్తు కేవలం 135 అడుగులు మాత్రమే. ఈ నేపథ్యంలో సాహసికుల కన్ను ఎత్తైన గాయత్రి జలపాతం పైన పడింది. ఇది ఎత్తైన జలపాతం కావడంతో ప్రీ ప్రపంచ కప్ వాటర్ రాఫెల్లింగ్ పోటీలు నిర్వహిస్తున్నారు. దీనిలో భాగంగా 12 కేటగిరీల్లో ఈ పోటీలు కొనసాగుతాయి. తాళ్ల సాయంతో జలపాతం పైకి ఎక్కడం, అదే విధంగా అపసవ్య దిశలో దిగడం, కళ్లకు గంతలు కట్టుకుని తాళ్ల సాయంతో ఎక్కడం ఇలా అన్ని రకాలుగా పోటీలు నిర్వహించారు.
నేరడిగొండ, ఇచ్చోడ మండలాల మధ్య గుండి అనే వాగు ప్రవహిస్తుంది. మండలంలోని తర్నం బీ గ్రామ శివారు ప్రాంతంలోని దట్టమైన అటవీ ప్రాంతంలో ఈ జలపాతం ప్రకృతి సిద్ధంగా వెలిసింది. ఎంతో సహజసిద్ధంగా ఏర్పడిన వాగులు, కొండకోనల్లో నుంచి బజార్‌ హత్పూర్‌, నేరడిగొండ, ఇచ్చోడ మండలాల అటవీ ప్రాంతాల గుట్టలపై నుంచి ప్రవహస్తున్న నీరు గ్రాయత్రిగా రాతి శిలలపై నుంచి పారుతోంది.
ఈ జలపాతం తెలంగాణ లోనే అతి ఎత్తైనా జలపాతం. దీని ఎత్తు 363 అడుగుల ఎత్తు ఉంటుంది. ఎత్తునుండి జాలువారే జలదారాల చప్పుడు సంగీతాన్ని మరిపించే విధంగా ఉంటుంది. జలపాత నీటి బిందువులు శీతాకాలంలో హిమచల్ ప్రదేశ్, జమ్ముకాశ్మీర్ లో పడే మంచుబిందువులను తలపిస్తుంటాయి.
గాయత్రి జలపాతాలు నిర్మల్ పట్టణం చుట్టూ ఉన్న అనేక జలపాతాల్లో ఒక జలపాతం. ఈ గాయత్రి జలపాతాలు ఆదిలాబాద్ జిల్లా లోని నేరడిగొండ మండలంలో ఉన్నాయి. సుమారు 70 మీటర్ల ఎత్తునున్న రాతికొండ నుంచి కిందకు జాలువారుతున్న ఈ జలపాత అందాలు చూసినవారిని మైమరపిస్తున్నాయి.
గ్రామంలో ప్రభుత్వ ప్రాథమిక పాఠశాల ఒకటి ఉంది.సమీప బాలబడి, ప్రాథమిక పాఠశాల తాండూరులోను, ప్రాథమికోన్నత పాఠశాల నవాల్గాలోను, మాధ్యమిక పాఠశాల నవల్గాలోనూ ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల తాండూరులోను, ఇంజనీరింగ్ కళాశాల వికారాబాద్లోనూ ఉన్నాయి. సమీప వైద్య కళాశాల, మేనేజిమెంటు కళాశాల, పాలీటెక్నిక్ వికారాబాద్లో ఉన్నాయి.సమీప వృత్తి విద్యా శిక్షణ పాఠశాల వికారాబాద్లోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు హైదరాబాదులోనూ ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. వ్యవసాయం కొరకు వాడేందుకు గ్రామంలో ట్రాక్టర్లున్నాయి. రైల్వే స్టేషన్, ఆటో సౌకర్యం మొదలైనవి గ్రామానికి 5 నుండి 10 కి.మీ. దూరంలో ఉన్నాయి. ప్రైవేటు బస్సు సౌకర్యం గ్రామం నుండి 10 కి.మీ.కి పైబడిన దూరంలో ఉంది.
అండాకారంలో ఉన్న కోటకు మూడు ప్రకారాలతో మూడంచెల రక్షణ వ్యవస్థ ఉంది. కోట బురుజులలో మల్లికా, హుస్సేన్, నవ్‌గజీ, కడీ కా బుర్జ్ ముఖ్యమైనవి. ఇక్కడి నుండి సుదూరదృశ్య వీక్షణం వీలౌతుంది. కోటలోని ఆలయాల్లో 1813లో రాణీ సోనేకువార్ బాయి కట్టించిన రాజపుఠానా శైలి రామమందిరం కూడా ఉంది. కాశీ విశ్వనాథ ఆలయాన్ని పోలి రాజపుత్ర రాజులు కట్టించిన కాశీకుండ్ ఆలయంలో సహజసిద్ధమైన నీటి ఊట ఉంది. కోటలో ఇవేకాకుండా మరో మూడు ఆలయాలున్నాయి. కోట వెనుక భాగంలో అష్టభుజి మాత లేదా జగదాంబ ఆలయం ఉంది. రాజపుత్ర రాజులకు యుద్ధానికి వెళ్ళేముందు ఇక్కడ ప్రార్థించేవారు. కోటలో 16-17వ శతాబ్దానికి చెందిన రెండు మసీదులు , ఒక దర్గా , బెహ్లూల్ షా వలీ సమాధి మందిరం కూడా ఉన్నాయి. 20వ శతాబ్దం ప్రారంభంలో కోటలో పది ఫిరంగులుండేవి. అయితే వాటిని నాందేడ్, మద్నూర్, బిచ్కుంద పోలీసు స్టేషన్లకు తరలించబడినవి. మిగిలిన నాలుగు ఫిరంగుల్లో, 27 అడుగుల పొడవున్న నవగజీ తోప్ అద్భుతమైన లోహనైపుణ్యానికి ప్రతీక. 500 మీటర్ల మేరకు విస్తరించి ఉన్న తామరపూల చెరువు మరో ఆకర్షణ.
మొత్తంగా బ్రహ్మచారిణీ అంటే బ్రహ్మచర్యంలో ఉన్నది అని అర్ధం. ముఖ్యంగా వేదాధ్యయనం చేసే వివాహం కాని విద్యార్ధిని.
బ్రహ్మచారిణీ దుర్గా దుర్గాదేవి అవతారాల్లో రెండో అవతారం. గురువు వద్ద బ్రహ్మచార్యాశ్రమంలో తోటి విద్యార్థినులతో ఉండే అమ్మవారి అవతారం ఇది. నవదుర్గల్లో రెండో అవతారమైన బ్రహ్మచారిణీ దుర్గా దేవిని నవరాత్రుల్లో రెండోరోజున పూజిస్తారు. తెల్లని చీర దాల్చి, కుడి చేతిలో జప మాల, కమండలం, ఎడమ చేతిలో కలశం ధరించి ఉంటుంది బ్రహ్మచారిణీ దేవి.
ఇంక్ కార్ట్రిడ్జ్ అనేది ద్రవ సిరాను కలిగి ఉండే చిన్న కంటైనర్, ఇది ఇంక్‌జెట్ ప్రింటర్‌లలో కాగితంపై టెక్స్ట్ మరియు చిత్రాలను రూపొందించడానికి ఉపయోగించబడుతుంది. ఇంక్ కాట్రిడ్జ్‌లు సులభంగా మార్చగలిగేలా రూపొందించబడ్డాయి, వినియోగదారులు అవసరమైనప్పుడు కొత్త వాటి కోసం ఖాళీ కాట్రిడ్జ్‌లను మార్చుకోవడానికి వీలు కల్పిస్తుంది. ఇంక్ కాట్రిడ్జ్‌లు సాధారణంగా అవి కలిగి ఉన్న సిరా రంగును సూచించడానికి రంగు-కోడ్ చేయబడతాయి. ఉదాహరణకు, ఒక నల్ల ఇంక్ కార్ట్రిడ్జ్ సాధారణంగా నలుపు కోసం "" అక్షరంతో లేబుల్ చేయబడుతుంది, అలాగే రంగు సిరా కాట్రిడ్జ్‌లు సియాన్‌కు "", మెజెంటా కోసం "", పసుపు రంగు కోసం "" అక్షరాలతో లేబుల్ చేయబడివుంటాయి. ఇంక్ కాట్రిడ్జ్‌లు వివిధ రకాల పరిమాణాలు మరియు సామర్థ్యాలలో లభిస్తాయి మరియు వాటి జీవితకాలం ప్రింటర్ మోడల్, ప్రింటింగ్ చేసే రకం మరియు ఉపయోగించిన ఇంక్ నాణ్యత వంటి అంశాలపై ఆధారపడి ఉంటుంది. కొన్ని ఇంక్ కాట్రిడ్జ్‌లు రీఫిల్ చేయడానికి వీలుగా రూపొందించబడ్డాయి, మరికొన్ని వాడిపారేసేలా రూపొందించబడ్డాయి మరియు సిరా అయిపోతే వాటి స్థానంలో కొత్త వాటిని ఉంచారు.
మరోవైపు, "" అంటే సియాన్, మెజెంటా, పసుపు, ఇవి కాంతి యొక్క ప్రాథమిక రంగులు. ప్రింటింగ్‌లో, ఈ రంగులను వివిధ నిష్పత్తిలో కలపడం ద్వారా అన్ని ఇతర రంగులను సృష్టించడానికి ఉపయోగిస్తారు. వివిధ మొత్తాలలో సియాన్, మెజెంటా, పసుపు సిరాను కలపడం ద్వారా, ప్రింటర్ విస్తృత శ్రేణి రంగులను ఉత్పత్తి చేస్తుంది. దీనిని కలర్ మోడల్ అని పిలుస్తారు మరియు చాలా ఇంక్‌జెట్ ప్రింటర్లలో ఉపయోగించబడుతుంది. "" అనేది బ్లాక్ ఇంక్ కార్ట్రిడ్జ్‌ని సూచిస్తుంది, ఇది ప్రింటింగ్‌లో పూర్తి స్థాయి రంగులను ఉత్పత్తి చేయడానికి రంగు కాట్రిడ్జ్‌లతో పాటు ఉపయోగించబడుతుంది. అనేది ప్రింట్‌అవుట్‌లో అన్ని ఇతర రంగులను సృష్టించడానికి ఉపయోగించే ప్రాథమిక రంగు కాట్రిడ్జ్‌లను సూచిస్తుంది.
"" అనేది ప్రింటర్‌లోని నల్ల ఇంక్ కార్ట్రిడ్జ్‌ని సూచిస్తుంది. ప్రింటర్ యొక్క ఇంక్ సెట్‌లోని ఇతర మూడు రంగుల నుండి నలుపు సిరాను వేరు చేయడానికి "" అక్షరం ఉపయోగించబడుతుంది. "" కాట్రిడ్జ్‌ని కొన్నిసార్లు "బ్లాక్ కీ" క్యాట్రిడ్జ్‌గా సూచిస్తారు, ఎందుకంటే ఇది ప్రింట్‌అవుట్‌లో పూర్తి స్థాయి రంగులను ఉత్పత్తి చేయడానికి ఇతర రంగు కాట్రిడ్జ్‌లతో కలిపి ఉపయోగించబడుతుంది.
1983 లో రొమాంటిక్ చిత్రం బేతాబ్‌లో డియోల్ తొలిసారిగా తెరంగేట్రం చేసి నటనకు గాను ప్రశంసలు అందుకున్నాడు. ఈ చిత్రం ద్వారా ఫిల్మ్‌ఫేర్ అవార్డులలో ఉత్తమ నటుడిగా ఎంపికయ్యాడు. డియోల్ రాహుల్ రావైల్ నిర్మించిన అర్జున్ లో కనిపించాడు, దీనిలో అతను నిరుద్యోగ యువకుడి పాత్రను పోషించాడు. ఈ చిత్రం పెద్ద హిట్ అయ్యింది. దీని ద్వారా అతనిని యాక్షన్ హీరో హోదా వచ్చింది. 1986 లో అతను తన తండ్రితో కలిసి సుల్తానత్ సినిమా‌లో నటిమాడు. దశాబ్దం చివరి సంవత్సరాల్లో అతను అనేక విజయవంతమైన సినిమాలైన డకైత్ , యతీమ్ , పాప్ కి దునియా లలో నటించాడు. 1989 లో అతను హిట్ సినిమాలైన రాజీవ్ రాయ్ నిర్మించిన చిత్రాలు త్రిదేవ్, పంకజ్ పరాషర్ నిర్మించిన చాల్బాజ్ లలో నటించాడు. రాజ్‌కుమార్ సంతోషి నిర్మించిన 1990 చిత్రం ఘాయల్ లో ఉత్తమ నటుడిగా తన మొదటి ఫిల్మ్‌ఫేర్ అవార్డును కూడా గెలుచుకున్నాడు. అతను విష్ణు-దేవా లో ఆదిత్య పంచోలితో కలసి నటించాడు. 1992-1997 వరకు అతను లూటెరే, డర్, జీత్, ఘటక్, బోర్డర్, జిడ్డీ వంటి చిత్రాలతో నటించాడు 1999 లో అతను, తన సోదరుడు, ఊర్మిలా మాటోండ్కర్ లు కలసి నటించిన దిల్లాగి సినిమాకు దర్శకత్వం వహించాడు.
డియోల్ తొలిసారిగా తనతో పాటు అరంగేట్రం చేసిన అమృత సింగ్ సరసన బేతాబ్ చిత్రంలో నటించడం ద్వారా తెరంతేట్రం చేసాడు. ఆ సినిమాలోని నటనకుగానూ ఫిలింఫేర్ ఉత్తమ నటుడు పురస్కారానికి నామినేషన్ లభించింది. తదనంతరం, అతను 1980, 1990 లలో అనేక విజయవంతమైన చిత్రాలలో నటించాడు. ఆ సమయంలో అత్యంత విజయవంతమైన నటులలో ఒకనిగా గుర్తించబడ్డాడు. 1990 లో రాజ్‌కుమార్ సంతోషి నిర్మించిన గయాల్‌ చిత్రంలో తన సోదరుడి హత్యపై తప్పుగా ఆరోపణలు ఎదుర్కొన్న ఔత్సాహిక బాక్సర్ పాత్రతో డియోల్ విస్తృత గుర్తింపు, ప్రశంసలను పొందాడు. ఆ చిత్రానికి ఉత్తమ నటుడిగా ఫిలింఫేర్ అవార్డును, జాతీయ చలనచిత్ర పురస్కారం - స్పెషల్ జ్యూరీ అవార్డు అందుకున్నాడు. డామిని - లైట్‌నింగ్ చిత్రంలో ఆయన న్యాయవాది పాత్ర పోషించడం వల్ల అతనికి ఉత్తమ సహాయ నటుడిగా జాతీయ చలనచిత్ర పురస్కారం, ఉత్తమ సహాయ నటుడిగా ఫిలింఫేర్ అవార్డు లభించింది. అనిల్ శర్మ నిర్మించిన గదర్: ఏక్ ప్రేమ్ కథ లో అతను ముస్లిం అమ్మాయిని ప్రేమలో పడేసే లారీ డ్రైవర్‌గా నటించాడు, ఇది విడుదలైన సమయంలో అత్యధిక వసూళ్లు చేసిన బాలీవుడ్ చిత్రం. ఈ చిత్రంలో నటనకి అతనికి ఫిల్మ్‌ఫేర్ ఉత్తమ నటుడు అవార్డు ప్రతిపాదనను వచ్చింది.
డియోల్ 2010లో మొట్టమొదటి విడుదలైన చిత్రం నీరజ్ పాథక్ నిర్మించిన క్రైమ్ థ్రిల్లర్ సినిమా రైట్ యా రాంగ్. ఈ చిత్రంలో అతను పోలీసు ఇనస్పెక్టర్ పాత్ర పోషించాడు. యమలా పాగ్లా దీవానా చిత్రంలో అతని తండ్రి, సోదరుడితో కలిసి నటించాడు. ఇది 2011 లో సన్నీ విడుదల చేసిన ఏకైక చిత్రం. ఈ సంవత్సరంలో అతిపెద్ద విజయాలలో ఒకటి. 2011 లో రాధిక రావు, వినయ్ సప్రూ నిర్మించిన ఐ లవ్ ఎన్ వై చిత్రంలో కంగనా రనౌత్ సరసన, చంద్రప్రకాష్ ద్వివేది నిర్మించిన మొహల్లా అస్సీ చిత్రంలో సాక్షి తన్వర్ సరసన నటించాడు. కాని కొన్ని కారణాల వల్ల రెండు సినిమాలు ఆలస్యం అయి చాలా సంవత్సరాల తరువాత విడుదలయ్యాయి.
మిలీనియంలో అతని మొదటి హిట్ సినిమా అనిల్ శర్మ 2001లో నిర్మించిన చిత్రం గదర్. 2003 లో దర్శకుడు అనిల్ శర్మతో కలిసి ది హీరో: లవ్ స్టోరీ ఆఫ్ ఎ స్పై సినిమాకు దర్శకత్వం వహించాడు. ఇందులో ప్రీతి జింతా, ప్రియాంక చోప్రా కూడా నటించారు. ఏప్రిల్ 11 న విడుదలైన చిత్రం ది హీరో ఆ సమయంలో బాలీవుడ్ లో అత్యంత ఖరీదైన చిత్రంగా 600 మిలియన్ బడ్జెట్‌తో చేయబడింది. ఈ చిత్రం ఆ సంవత్సరంలో అత్యధిక వసూళ్లు చేసిన మూడవ చిత్రంగా నిలిచింది. సన్నీ తన తండ్రి ధర్మేంద్ర, బాబీ డియోల్‌లతో కలిసి మొదటిసారి అప్నే సినిమాలో నటించాడు.
అజయ్‌ సింగ్ డియోల్ సన్నీ డియోల్ గా సుపరిచితుడు. అతను భారతీయ సినిమా నటుడు, దర్శకుడు, నిర్మాత, రాజకీయ నాయకుడు. ప్రస్తుతం అతను పంజాబ్ రాష్ట్రంలోని గురుదాస్‌పూర్ నియోజకవర్గం నుండి పార్లమెంటు సభ్యునిగా గెలుపొందాడు. ముఖ్యంగా బాలీవుడ్ సినిమాల్లో నటించాడు. అతను హిందీ సినిమా ధర్మేంద్ర కుమారుడు. అతను హీరో బాబీ డియోల్, నటి ఇషా డియోల్ ల సోదరుడు. 25 ఏళ్ళ కెరీర్ లో రెండు జాతీయ పురస్కారాలు, రెండు ఫిలింఫేర్ పురస్కారాలు అందుకున్నాడు.
తన కెరీర్‌లో తొలిసారిగా సన్నీ యానిమేటెడ్ చిత్రం మహాభారతంలో తన స్వరాన్ని ఇచ్చాడు; ఈ చిత్రాన్ని పెన్ ఇండియా ప్రైవేట్ లిమిటెడ్‌కు చెందిన జయంతి లాల్ గడా నిర్మించాడు. ఇది $ 6.7 మిలియన్లు సంపాదించగా, యమలా పాగ్లా దీవానా $ 14 మిలియన్లు సంపాదించింది. అతని 2011 లో అతని చిత్రం యమలా పాగ్లా దీవానా 2 2013 లో విడుదలైంది. అయితే ఈ చిత్రం ప్రతికూల విమర్శలతో, బాక్సాఫీస్ వద్ద ఘోరంగా విఫలమైంది.
అతను జాత్ కుటుంబానికి చెందిన బాలీవుడ్ నటుడు ధర్మేంద్ర, ప్రకాష్ కౌర్ దంపతులకు పంబాబ్ లోని సహ్నెవాల్ గ్రామంలో 1956 అక్టోబరు 19న జన్మించాడు. అతనికి తమ్ముడు బాబీ డియోల్, ఇద్దరు సోదరీమణులు వైజైత, అజీతా ఉన్నారు. అతని సవతి తల్లి బాలీవుడ్ నటి హేమా మాలిని. అతనికి తండ్రి తరపున సోదరీమణులు ఈషా డియోల్, అహాన డియోల్ ఉన్నారు. అతని కజిన్ అభయ్ డియోల్ కూడా సినిమా నటుడు.
సన్నీ డియోల్ లిండా డియోల్ ను వివాహం చేసుకున్నాడు. ఈ దంపతులకు కరణ్, రాజ్‌వీర్ అనే ఇద్దరు కుమారులు ఉన్నారు. కరణ్ యమలా పాగ్లా దీవానా 2లో అసిస్టెంట్ డైరెక్టర్. కరణ్ డియోల్ హిందీ భాషా చలన చిత్రం పాల్ పాల్ దిల్ కే పాస్‌తో బాలీవుడ్‌లోకి అడుగుపెట్టాడు.
2016 లో ఘాయల్ వన్స్ ఎగైన్ విడుదలైంది, ఇది అతని 1990 చిత్రం అతను దర్శకత్వం వహించిన రెండవ చిత్రం ఘయల్ కు కొనసాగింపు. 2017 లో అతను, అతని సోదరుడు శ్రేయాస్ తల్పాడే నిర్మించిన కామెడీ చిత్రం పోస్టర్ బాయ్స్లో కనిపించారు. ఇది బాక్సాఫీస్ వద్ద సెమీ హిట్ అయింది.
శాస్త్రీయంగా సారిడా గ్రాసిలిస్‌, టంబిల్‌, ఆండోస్క్వామిస్‌ జాతులకు చెందిన పిల్ల చేపల్నే చీరమీనుగా పిలుస్తారు గోదావరీవాసులు. సముద్రనీరూ గోదావరీ జలాలూ కలిసే బురదనీటి మడుగుల్లో- అంటే మడ అడవులు ఎక్కువగా పెరిగే ఆ నీళ్లలో ఆక్సిజన్‌ సమృద్ధిగా ఉండటంతో ఆ జాతులకు చెందిన చేపలు అక్కడికి వచ్చి గుడ్లు పెడతాయి. సముద్రంమీద తూర్పుగాలులు వీచగానే ఆ బురదనీటిలోని గుడ్లన్నీ పిల్లలుగా మారి ఒక్కసారిగా గోదావరీ జలాల్లోకి ఈదుకొస్తాయి. వాటి రాకను గమనించిన పక్షులు వాటిని తినేందుకు ఆ నీళ్లపైన ఎగురుతుంటాయి. అది చూసి మత్స్యకారులు ‘చీరమీను వస్తుందొహో’ అనుకుంటూ వాటిని పట్టుకునేందుకు చీరలు తీసుకుని పడవల్లో బయలుదేరతారు. యానాంతోపాటు తూర్పుగోదావరి జిల్లాలోని ధవళేశ్వరం, కోటిపల్లి, ఐ పోలవరం, కాట్రేనికోన ప్రాంతాల్లోనే ఇది ఎక్కువగా దొరుకుతుంది.
గోదావరిజిల్లాల వాసులు ఎంతో ఇష్టంగా తినే చీరమీను శీతాకాలం ప్రారంభంలోనే దొరుకుతుంది. ఎక్కువగా దసరా నుంచి దీపావళి- మహా అయితే నాగులచవితి వరకూ మాత్రమే లభ్యమవుతుంది. మొత్తమ్మీద ఇది బాగా దొరికేది ఏడాదికి ఇరవై రోజులు మాత్రమే.చల్లగా వీచే తూర్పుగాలులకు చీరమీను నీటి అడుగుభాగం నుంచి ఉపరితలం మీదకు చేరుకుంటుంది. గుంపులుగుంపులుగా వస్తోన్న వాటికోసం మత్స్యకారులు కాపు కాస్తుంటారు. వేళ్లసందుల్లోనుంచీ వలల్లోనుంచీ కూడా జారిపోయేంత చిన్నగా ఉండటంవల్లే వీటిని చీరలతో పట్టుకుంటారు. అందుకే ఈ చేపకి చీరమీను అని పేరు.
అత్యంత అరుదుగా మాత్రమే దొరికే ఈ చేపను చెట్లకు బలం అన్న భావనతో గతంలో కోనసీమవాసులు కొబ్బరితోటలకు ఎరువుగానూ వేసేవారు. ఇటీవల దీన్ని వైజాగ్‌, హైదరాబాద్‌. వంటి నగరాలకూ ఎగుమతి చేస్తున్నారు. యానాం నుంచయితే ఫ్రాన్స్‌ దేశానికీ ఈ చేపపిల్లలు ఎగుమతి అవుతుంటాయి. దాంతో ధర అధికం. అంగుళం పొడవు కూడా లేని ఈ చిట్టి చేపల్ని అక్కడ తవ్వ, సేరు, కుంచం, బిందెలతో కొలిచి అమ్ముతారు. ప్రస్తుతం సేరు 700- 1500 రూపాయల వరకూ పలుకుతుంది. బిందె ధర 12 వేల రూపాయల పైనే.
చీరమీనుని ఎక్కువగా మసాలా పెట్టి వండుతారు. ఇంకా చీరమీనుని మినప్పిండిలో కలిపి చీరమీను గారెల్నీ, చింతచిగురు-చీరమీను, చీరమీను-మామిడికాయ, చీరమీను-గోంగూర. ఇలా కలగలుపు రుచుల్లో కూడా వండి వడ్డించేస్తుంటారు గోదావరీ తీరవాసులు.కోనసీమ వాసులు చీరమీను కాలంలో ఇంటికి వచ్చే బంధుమిత్రులకు డబ్బాల్లో పెట్టి అందిస్తారు.గోదావరీ పరీవాహక ప్రాంతంలో మాత్రమే దొరికే చీరమీనును పక్క జిల్లాలవాళ్లూకూడా వచ్చి కొనుక్కుని వెళుతుంటారు.
చీరమీను గోదావరీ ప్రాంతాల్లో దొరికే ఒక రకమైన చేప. ఇది శీతాకాలం ప్రారంభంలోనే దొరుకుతుంది. ఈ చేప ఇండో-పసిఫిక్ ప్రాంతంలో సమృద్ధిగా ఉన్న లిజర్డ్‌ఫిష్ జాతికి చెందినది.
పొడి మసాలాకోసం: దాల్చినచెక్క: 3 అంగుళాలముక్క, జీలకర్ర: టీస్పూను, లవంగాలు: మూడు, దనియాలు: 2 టీస్పూన్లు, గసగసాలు: 2 టీస్పూన్లు, యాలకులు: ఒకటి
ఇంటర్నెట్ కెఫెలు/ సామాన్య సేవా కేంద్రాలుగ్రామంలో లేవు. సమీప ఇంటర్నెట్ కెఫెలు / సామాన్య సేవా కేంద్రాలుగ్రామానికి 5 నుంచి 10 కిలోమీటర్ల లోపే ఉన్నాయి.
జనన మరణ రిజిస్ట్రేషన్ కార్యాలయం లేదు. సమీప జనన మరణ రిజిస్ట్రేషన్ కార్యాలయం గ్రామానికి 5 నుంచి 10 కిలోమీటర్ల లోపే ఉంది.
ఆల్టర్నేటర్ అనేది ఆల్టర్నేటింగ్ కరెంట్ రూపంలో యాంత్రిక శక్తిని విద్యుత్ శక్తిగా మార్చు ఒక విద్యుత్ జెనరేటర్. ఖర్చు, విధాన సౌలభ్యం కారణాల వల్ల, అత్యధిక ఆల్టర్నేటర్లందు ఒక స్థిరమైన అమెచూర్ తో ఒక తిరిగే అయస్కాంత క్షేత్రాన్ని ఉపయోగిస్తారు. ఆల్టర్నేటర్ అనేది ఒక యంత్రంగా నిర్వచించబడుతుంది, ఇది యాంత్రిక శక్తిని ఏకాంతర విద్యుత్ రూపంలో రూపంలో విద్యుత్ శక్తిగా మారుస్తుంది. ఆల్టర్నేటర్లను సింక్రానమస్ జనరేటర్ లు అని కూడా అంటారు.
ఫ్రెంచ్ హిప్పోలైట్ పిక్సీ నుండి వచ్చిన మొదటి ఆల్టర్నేటర్‌లో, గుర్రపుడెక్క అయస్కాంతం సిరీస్‌లో అనుసంధానించబడిన రెండు కాయిల్స్ ముందు తిరుగుతుంది . మారుతున్న మాగ్నెటిక్ ఫ్లక్స్ సాంద్రత కాయిల్స్‌లో ప్రత్యామ్నాయ వోల్టేజ్‌ను ప్రేరేపిస్తుంది.ఇది ప్రత్యామ్నాయ ప్రవాహాన్ని ప్రత్యక్ష ప్రవాహంగా మార్చింది . కలెక్టర్లు కార్బన్ బ్రష్‌ల ద్వారా ప్రత్యక్ష కరెంట్ జనరేషన్ ఈ సూత్రం నేటికీ ప్రత్యక్ష కరెంట్ జనరేటర్లలో ఉపయోగించబడుతుంది.
జనరేటర్ స్టాటర్ రోటార్ లు బేరింగ్ ఎండ్ కవర్ ద్వారా జతచేయబడతాయి చేయబడతాయి, తద్వారా రోటార్ స్టాటర్ లో రొటేట్ చేయబడుతుంది అయస్కాంత లైన్ ఆఫ్ ఫోర్స్ ని కట్ చేసే చలనాన్ని చేస్తుంది, తద్వారా ఇండక్టివ్ పొటెన్షియల్ జనరేట్ చేయబడుతుంది, ఇది కనెక్షన్ టెర్మినల్ ద్వారా బయటకు వస్తుంది ఇది వలయంలో కనెక్ట్ చేయబడుతుంది ఈ పక్రియ వలన విద్యుత్ ఉత్పత్తి చేయబడుతుంది.
విద్యుత్ పొటెన్షియల్ ప్రేరేపించడానికి అయస్కాంత బల రేఖను కత్తిరించడం విద్యుదయస్కాంత ప్రేరణ సూత్రాన్ని ఉపయోగించడమే ఆల్టర్నేటర్ సూత్రం, ప్రధాన మూవర్ యాంత్రిక శక్తిని విద్యుత్ శక్తి అవుట్ పుట్ గా మార్చడం.
రోటార్ లో రోటార్ కోర్ వైండింగ్, రిటైనింగ్ రింగ్, సెంటర్ రింగ్, స్లైడింగ్ రింగ్, ఫ్యాన్ రొటేటింగ్ షాఫ్ట్ ఉంటాయి. రోటార్ విధి అయస్కాంత క్షేత్రాన్ని ఉత్పత్తి చేస్తుంది.
స్టాటర్ లో ఒక స్టాటర్ కోర్, వైర్-ర్యాప్డ్ వైండింగ్ లు, బేస్ ఈ పార్టులకు ఫిక్స్ చేయబడ్డ ఇతర స్ట్రక్చరల్ పార్టులు ఉంటాయి. ఆల్టర్నేటింగ్ కరెంట్ ఉత్పత్తి చేయడం అనేది స్టాటర్ విధి.
1832 హిప్పోలైట్ పిక్సీ శాశ్వత అయస్కాంతంతో ప్రేరణను కనుగొన్నాడు ఇది మొదటి ప్రత్యామ్నాయ ప్రస్తుత జనరేటర్‌ను డిజైన్ చేస్తుంది.
నరసాపురంలో ఉన్నత విద్యనభ్యసించే రోజుల నుంచే జాతీయోద్యమంపై ఆసక్తి పెంచుకున్న లక్ష్మీనారాయణ వందేమాతరం ఉద్యమం గురించి తెలుసుకునేవారు. జుగాంతర్ అనే జాతీయోద్యామానికి చెందిన రహస్య పత్రిక చదివి దేశంలోని పరిస్థితులను ఆకళింపు చేసుకునేవారు. గాంధీ ఇచ్చిన సహాయనిరాకరణ ఉద్యమం పిలుపుతో మంచిగా నడుస్తున్న ప్లీడరు వృత్తిని 1920 మే 10న వదిలిపెట్టి స్వాతంత్ర్యోద్యమంలోకి ప్రవేశించారు ఆయన. తటవర్తి కృష్ణమూర్తి, ములుకుట్ల సుబ్బారాయుడు వంటి స్నేహితులతో కలసి 1920 మే 7న భీమవరం, చెరుకుమిల్లి, ఏలూరుపాడు ప్రాంతాల్లోనూ, 8న జువ్వలపాలెం, కాళ్ళకూరు గ్రామాల్లో సహాయనిరాకరణ ఉద్యమం గురించీ, గాంధీజీ సిద్ధాంతాల గురించీ విస్తృత ప్రచారం నిర్వహించారు. ప్రభుత్వం నడిపే శాసనసభ ఎన్నికలకూ, న్యాయస్థానాలు, విద్యాసంస్థలనూ బహిష్కరించాలని పిలుపునిచ్చారు. అందులో భాగంగానే పెదఅమిరం, గరగపర్రు, వీరవాసరం గ్రామాల్లో తటవర్తి, కృష్ణమూర్తి, ములుకుట్ల సుబ్బారాయుడు, అత్తోటి వీరరాఘవరావులతో కలసి చందాలు పోగు చేసి, 1921 ఫిబ్రవరి 6తేదీన జాతీయ పాఠశాల ప్రారంభించారు లక్ష్మీనారాయణ. 1929లో ఆయన హిందుస్థానీ సేవాదళ సంఘ సభ్యునిగా ఎన్నిక కాబడ్డారు.
జాతీయోద్యమంలో లక్ష్మీనారాయణ కృషి గుర్తించిన జిల్లా కాంగ్రెస్ కమిటీ ఆయనను మండల కాంగ్రెస్ కార్యవర్గ సభ్యునిగా నియమించింది. ఆ తరువాత ఏప్రిల్ 26న దండు నారాయణరాజు, ఆత్మకూరి గోవిందాచార్యుల అరెస్టులను నిరసిస్తూ ఆయన అధ్యక్షతన 10వేల మందితో బహిరంగసభ నిర్వహించారు. ఈ సభలో మద్యపాన నిషేధం, ఖద్దరు ప్రచారం వంటి వాటితో పాటు ప్రభుత్వ విధానాలను వ్యతిరేకించారు. జూన్ 8న నల్లజర్లలో గెడా రఘునాయకులు వంటి సత్యాగ్రహుల అరెస్టుకు వ్యతిరేకంగా కూడా మరో సభను నిర్వహించారు. దేశద్రోహం, ప్రజలను రెచ్చగొట్టే ఉపన్యాసాలివ్వడం వంటి ఆరోపణలతో జూన్ 16న పోలీసులు లక్ష్మీనారాయణను అరెస్టు చేశారు. భీమవరం న్యాయస్థానంలో ఒక సంవత్సర కారాగార శిక్ష వేయగా, ఆయనను రాజమండ్రి, వేలూరు జైళ్ళకు తరలించారు. అదే సమయంలో గాంధీ ఇర్విన్ ఒప్పందం జరగడంతో శిక్షాకాలం పూర్తికాక మునుపే 1931 మార్చి 14న విడుదలయ్యారు.
1930లో మొదలైన ఉప్పు సత్యాగ్రహానికి జిల్లాలో లక్ష్మీనారాయణ నిర్మాణాత్మక కృషి చేశారు. పశ్చిమగోదావరిజిల్లా సత్యాగ్రహ డిక్టేటరుగా నియమితులైన దండు నారాయణరాజు సారథ్యంలో జరిగిన సత్యాగ్రహంలో లక్ష్మీనారాయణ ముఖ్య పాత్ర పోషించారు. నారాయణరాజు, లక్ష్మీనారాయణ, ప్రకాశరాయుడు, 50మంది సత్యాగ్రహులతో కలసి భీమవరం దగ్గర్లోని నాగిడ్డిపాలెం వద్ద సహజంగా ఉప్పు ముద్దలు తయారు చేసి, భీమవరం కాంగ్రెస్ కార్యలయం అయిన కోపల్లె వారి సత్రానికి బస్తాల కొద్దీ తెచ్చారు. దాంతో 14తారీఖున పోలీసులు వీరిపై దారుణంగా లాఠీచార్జ్ చేశారు. అదీ లెక్కచేయని లక్ష్మీనారాయణ పోలీసు వారి దౌర్జన్యానికి వ్యతిరేకంగా సభ నిర్వహించారు. ఆ తరువాత గాంధీ, నెహ్రూల అరెస్టు నిరసిస్తూ భీమవరంలో హర్తాళ్ నిర్వహించిన ఆయన, ఏప్రిల్ 25తేదీన ములపర్రు, తూర్పుతాళ్ళు ప్రాంతాల్లో సభలు ఏర్పాటు చేసి, ఉప్పు తయారు చేశారు ఆయన.